August Alle tänav

August Alle tänav on tänav Tallinnas Kesklinna linnaosas KadriorusEesti Keele Instituut: Tallinna tänavanimed.

Tänav on sirge, kulgeb läänest itta ja on 200 meetrit pikk, algab Tormi tänavalt ja lõpeb Lahe tänaval.

 Ajalugu 
Tänav tekkis 1928. aastal, kui Narva maantee ja A. Weizenbergi tänava vahelise maa-ala tükeldamisel nimetati Lahe ja Tormi tänava vaheline lõik Voolu tänavaks. 

Aastail 1940–1941 ja 1944–1952 elas Voolu tänava lähedal (Narva mnt 78) eesti luuletaja ja publitsist August Alle. Luuletaja mälestuseks anti Voolu tänavale 25. septembril 1959 A. Alle nimi.Isikunimelised tänavad Tallinnas. Aleksander Kivi. Tallinn: Eesti Raamat, 1977 (Tallinn: Ühiselu)

Eesti NSV aegse haldusjaotuse järgi asus tänav Mererajoonis.

 Hoonestus 
August Alle tänava hoonestus: August Alle tänav 3, 5, 7, 9 – kahe- ja kolmekorruselised hooned valmisid aastatel 1930–1931.

 Viited 

 Välislingid 
Eesti Keele Instituut: päring kohanimeandmebaasist

Kategooria:Kesklinna linnaosa tänavad
Kategooria:Kadriorg